ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE
Nr.  16  din  29.03.2022 

Privind aprobarea achiziţiei unui număr de 5(cinci) stații de autobuz transport persoane care vor fi amplasate ȋn satele comunei Blândeşti

Consiliul Local al comunei Blândeşti; judeţul Botoşani, întrunit în şedinţa ordinară din data de 29.03.2022
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu, referatul nr. 1029/2022 al compartimentului financiar-contabil;

Văzând rapoartele  comisiilor de specialitate ale Consiliului Local al comunei Blândeşti; 

În baza art. 129, aliniat (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE

ART. 1 Consiliul Local al comunei Blândeşti aprobă achiziția unui număr de 5(cinci) stații de autobuz transport persoane cu respectarea prevederilor Legii nr. 98/2016 privind achiziţiile publice, cu modificările şi completările ulterioare, care vor fi amplasate ȋn satele comunei Blândeşti.

ART. 2 Primarul comunei Blândeşti va asigura executarea prevederilor  prezentei hotărâri .

Preşedinte de şedinţă

Consilier local – Constantin DĂMIAN 

